(Muutettavat kohdat on **korostettu keltaisella**, voit toki kirjoittaa kutsun kokonaankin paremmaksi ja keskusteluusi sopivaksi. Hyvä kutsu on selkeä ja keskusteluun innostava ja korkeintaan yhden A4:n pituinen. Kutsulla motivoidaan keskustelijat kiinnostumaan ja osallistumaan keskusteluusi.)

Tervetuloa keskustelemaan tulevaisuuden koulusta, tulevaisuudessa tarvittavista taidoista ja koulun tehtävistä tulevaisuudessa!

**Päivämäärä klo xx:xx**

**Paikka**

Visioimme yhdessä tulevaisuutta: Miten voimme parhaiten valmistaa yksilöt elämään ja tulevaisuuteen? Mitkä taidot ja valmiudet sinusta ovat tärkeitä tulevaisuuden kannalta, kun ajatellaan aikaa 30 vuoden päähän?

Millaisten taitojen opettamisen kautta voimme rakentaa toivottavaa tulevaisuutta ja edistää yksilön, yhteisöjen ja koko planeetan hyvinvointia?

Millaiset tiedot ja taidot eivät vanhene? Mitä taitoja tarvitaan ja miten koulun tulisi järjestyä, jotta koululaiset saisivat valmiuksia maailman muuttamiseen?

*(Muokkaa nämä tekstit omaan aiheeseen sopiviksi ja kohderyhmääsi motivoiviksi. Tarkoitus on, että kysymykset saavat keskustelijat kiinnostumaan, ajattelemaan aihetta ja ilmoittautumaan keskusteluusi.)*

Tämän päivän viheliäiset globaalit ongelmat ja esimerkiksi teknologian kiihtyvä kehitys herättävät kysymyksiä siitä, millaisia taitoja ja valmiuksia tulevaisuudessa tarvitaan, millainen on tulevaisuuden työelämä ja millaiset valmiudet edistävät yksilön onnellisuutta sekä maailman ja yhteiskunnan turvallisuutta ja rauhaa tulevaisuudessa.

Keskustelun tavoitteena on virittää keskustelua koulutuksen tulevaisuudesta, tulevaisuudessa tarvittavista valmiuksista sekä ymmärtää paremmin, millaiset tiedot ja taidot itse kullekin ovat tärkeitä 30 vuoden päästä.

Keskustelijat esiintyvät dialogissa etunimellään ja ovat mukana ihmisinä, eivät ammattiroolinsa tai taustaorganisaationsa edustajina. Keskustelussa jaetaan kokemuksia ja niistä virinneitä ajatuksia, ja kaikki osallistuvat siihen tasa-arvoisina.

Kutsumme keskusteluun **kuntalaisia / tiimin jäsenet / järjestömme jäsenet ja xxx ja xxx TAI sinut, joka et normaalisti tämän kaltaisiin keskusteluihin osallistu. Meitä kiinnostaa juuri sinun kokemuksesi!** *(Muokkaa tämä sen mukaan ketä paikalle kutsutte.)*

Keskustelu on osa Kehittämiskeskus Opinkirjon dialogeja tulevaisuuden koulusta. Eri puolilla Suomea järjestetään elo–lokakuun aikana dialogeja, joissa osallistujat pääsevät käymään monimuotoista keskustelua koulun tulevaisuuteen ja kouluhyvinvointiin liittyvistä teemoista, kuulemaan toistensa näkemyksiä, jakamaan havaintoja ja pohtimaan, mikä meille tulevaisuudessa on tärkeää.

*Dialogien kirjausten pohjalta tehdään yhteenveto siitä, millaisia ajatuksia koulutuksen ja koulun tulevaisuuteen liittyvät teemat koulutuksen arvoista, kouluhyvinvoinnista ja koulun tulevaisuuden tehtävistä herättävät, millaisia merkityksiä niihin liittyy, millaista koulutuksen tulevaisuutta halutaan rakentaa ja millaista tulevaisuutta koulutuksen kautta edistää.* Yhteenveto julkaistaan kaikkien käyttöön Opinkirjon verkkosivuilla ja siitä tuotetaan julkaisu, jota jaetaan opetusalan Educa-messuilla. Kenenkään henkilöllisyys ei tule käymään ilmi kirjauksista tai yhteenvedosta. *(****Lisää tähän****, jos käytätte keskustelujen yhteenvetoa myös muissa yhteyksissä. Tämä kannattaa olla mahdollisimman konkreettinen ja rehellinen, esim: Yksikkö/kaupunginjohtaja/valtuusto käy läpi kesäkuun kokouksessa keskustelun sisällön. Jos ette ole sopineet mitään tällaista, niin älkää luoko turhaa odotusta jatkotoimenpiteistä.)*

**Ilmoittaudu mukaan viimeistään xx.xx. tästä: *(Lisää ilmoittautumislinkki tai -osoite).* Keskusteluryhmään mahtuu maksimissaan 8/12 henkilöä (*riippuen siitä, järjestätkö etä- vai lähikeskustelun ja järjestätkö useampia keskusteluita samanaikaisesti)*.**

Keskustelun järjestäjä

***(Lisää organisaation/itsesi tiedot)***

**Lisäinfo**   
***(Yhteyshenkilön tiedot)***

**Tervetuloa mukaan! Sinua tarvitaan**